burgasdotpro/wikipedia huggingface dataset:
Radnica (Plovdiv)

Radnica (), alebo Radničný dom (), v minulosti známa aj ako Okružná komora () je budova radnice zo začiatku 20. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku.
Lokalita.
Budova plovdivskej radnice leží v centrálnej časti mesta Plovdiv na dnešnom námestí „Stefan Stambolov“ () a v susedstve tzv. „hlavnej“ ulice „Kňaz Aleksandăr I“ ().
Dejiny a súčasnosť.
V roku 1911 bola vypísaná celoštátna súťaž na projekt budovy pre centrálu vtedajšej tzv. Okružnej stálej komísie. Od tohto účelu bolo odvodené aj prvé meno budovy - "Okružná komora". V súťaži zvíťazil architekt Nikola Nešov, ktorý stavbu naprojektoval. S výstavbou budovy sa začalo v roku 1912 a trvala do roku 1914, pričom bola prerušovaná v dôsledku balkánskych vojen. Oficiálne otvorenie budovy prebehlo následne v roku 1915. V budove boli umiestnené rôzne inštitúcie. Hneď od začiatku tam bola umiestnená ordinácia okružného lekára a neskôr aj inžinierske a poľnohospodárske služby, ako aj Okružné múzeum. Neskôr v budove sídlilo aj policajné riaditeľstvo a po roku 1959 aj komunistická tzv. "Ľudová rada".
V súčasnosti budova plní čisto administratívne účely a je okrem úradov samotnej mestskej radnice aj sídlom okresného úradu.
Charakteristika.
Budova bola pôvodne stavaná ako centrála vtedajšej "Okružnej stálej komisie" (). Radnica si do súčasnosti zachovala svoj pôvodný vzhľad. Bola postavená v neobarokovom slohu a jej predné priečelie je bohato zdobené ornamentami. Autorom projektu radnice je sofijský architekt Nikola Nešov, ktorý ukončil štúdium architektúry v nemeckom Stuttgarte a na budove uplatnil veľké množstvo ozdobných prvkov vo forme arkád, pilastrov, girlánd a geometrických dekoratívnych ornamentov, ktoré sú typické aj pre ostatné stavby tohto autora na mnohých miestach Bulharska. Na centrálnej časti strechy je umiestnená ozdobná veža.
V interiéri je dôležitým prvkom široké schodisko, ktoré sa neskôr rozdvojuje a ako dvojramenné vedie od vchodu na druhé poschodie budovy. Hlavnou časťou interiéru je zasadacia sieň, ktorá sa nachádza na konci centrálnej časti poschodia. Sála je charakteristická aj zvonku, keďže časť fasády smerujúca do námestia, kde sa táto miestnosť nachádza, je vybavená vysokými arkádovitými oknami a balkónom. Stredom poschodia vedie koridor po ktorého bokoch sú umiestnené jednotlivé kancelárie. 
Priestor námestia pred budovou radnice je parkovo upravený s lavičkami.
Steve Sailer

Steven Ernest Sailer (* 20. december 1958) je americký paleokonzervatívny novinár, filmový kritik, blogger a publicista.
Je bývalým korešpondentom UPI a publicistom pre "Taki's Magazine" a "VDARE", web spojený s bielou nadradenosťou, bielym nacionalizmom, a alternatívnou pravicou. Má za sebou históriu rasistických výrokov a bol označený za bieleho rasistu zo strany Southern Poverty Law Center a Columbia Journalism Review. Píše o rasových vzťahoch, rodových otázkach, politike, imigrácii, IQ, genetike, filmoch a športe. Od roku 2014 Sailer prestal publikovať osobný blog na svojej vlastnej webovej stránke a presunul ho do Unz Review, čo je online publikácia založená bývalým podnikateľom Ronom Unzom, ktorá propaguje antisemitizmus, popieranie holokaustu, konšpiračné teórie a biely rasistický materiál.
Sailer je známy tým, že propaguje rasistický fanatizmus a antiimigrantské teórie, v 90. rokoch sa mu pripisuje zásluha na zavedení pseudovedeckej rasovej teórie známej ako „ľudská biodiverzita“, pričom tento termín sa neskôr medzi alternatívnou pravicou začal používať ako eufemizmus pre vedecký rasizmus. Vo svojom príspevku pre "VDARE" Sailer opísal černochov ako ľudí, ktorým chýba „prirodzený úsudok“.
Sailerova stratégia.
Sailerova stratégia je označenie návrhu amerického konzervatívneho publicistu Stevena Sailera, podľa ktorého sa Republikánska strana má snažiť o rozšírenie politickej podpory belošskej voličskej základne.
Sailer túto myšlienku prvýkrát sformuloval v stĺpčeku pre antiimigrantský web "VDARE.com" publikovanom v novembri 2000. Navrhoval, aby sa republikánski prezidentskí kandidáti zamerali na belošskú robotnícku triedu namiesto vtedy presadzovanej snahy priblížiť sa Hispáncom.
Podľa Salieriho by malo byť kľúčovou snahou republikánov obmedziť imigráciu do Spojených štátov, čím by dosiahli zníženie konkurencie na trhu práce v prospech domácich, zväčša belošských robotníkov a zastavili nárast nebelošských menšín, ktoré podľa neho predstavujú prevažne voličov Demokratickej strany.
Judith Lightová

Judith Lightová (; * 9. február 1949, Trenton, New Jersey, USA) je americká herečka, producentka a advokátka. V septembri 2019 získala svoju hviezdu na Hollywoodskom chodníku slávy.
Detstvo a mladosť.
Lightová sa narodila do židovskej rodiny v roku 1949. V roku 1966 ukončila strednú školu v New Jersey. Vyštudovala drámu na Carnegie Mellon University.
Kariéra.
V roku 1970 zahájila svoju hereckú kariéru. Objavila sa v niekoľkých inscenáciách z Broadweyu. V roku 1977 jej bola ponúknutá úloha v televíznom seriály "One Life to Live". Spočiatku túto možnosť odmietla, nakoľko nechcela byť stálou súčasťou žiadneho televízneho projektu, ale neskôr túto ponuku prijala.
V roku 1984 prijala úlohu v televíznom seriály "Who's the Boss?". V roku 1989 si zahrala v kriticky oceňovanej dráme, podľa skutočnej udalosti "The Ryan White Story" ktorý hovorí príbeh chlapca, ktorý trpí ochorením HIV. Lightová vo filme stvárnila matku chlapca, ktorého stvárnil Lukas Haas. V roku 1991 stvárnila hlavnú úlohu v dráme "Wife, Mother, Murderer".
V roku 1999 stvárnila v divadelnej hre "Wit" ženu, ktorá bojuje s rakovinou. Lightová si kvôli úlohe vo filme oholila hlavu.
Od roku 2006 do roku 2010 účinkovala v televíznom seriály "Škaredá Betty". V roku 2010 hrala v divadelnom predstavení "Lombardi", v ktorom za svoj herecký výkon získala nomináciu na divadelnú cenu Tony. Tú získala v rokoch 2012 a 2013, za účinkovanie v predstaveniach "Other Desert Cities" (2012) a "Faye" (2013). V roku 2014 si zahrala po boku Patricie Clarksonovej vo filme "Last Weekend".
S Keirou Knightleyovou a Mattom Ryanom účinkovala v roku 2015 v divadle Broadwayi v predstavení "Thérèse Raquin".
Po boku Christiny Ricci si zahrala v životopisnej dráme "Escaping The Madhouse: The Nellie Bly Story". S Bette Midlerovou účinkuje v televíznom seriály "The Politican", ktorý mal premiéru v júni 2020.
Súkromný život.
Od roku 1985 je vydatá za televízneho herca Roberta Desideria. Pár žije oddelene a nemajú spolu žiadne deti. Dvadsať rokov sa venovala kundalini joge a je židovkou.
Lightová je silnou aktivistkou LGBTQ a HIV. Bola jednou z prvých celebrít, ktoré sa začali zaujímať o túto tému. Pôsobila v právnej rade Matthewa Shepharda či iných organizácii ktoré sa zaoberajú diskrimináciou na základe sexuálnej orientácie.
V roku 1980 sa aktívne začala venovať advokátskej činnosti, zastupuje tiež ľudí s ochorením HIV.
Chris Barron

Chris Barron, vlastným menom Christopher Gross (* 5. február 1968, Honolulu, Havaj, USA), je americký spevák a skladateľ, ktorý je známy ako hlavný spevák skupiny Spin Doctors.
Životopis.
Narodil sa v Honolulu, kde bol jeho otec umiestnený počas Vietnamskej vojny. Detstvo strávil v Bronxe a meste Rye, neskôr, keď mal osem rokov, sa na tri roky s rodičmi presťahoval do Austrálie.
Po návrate do Spojených štátov navštevoval strednú školu v Princetone v štáte New Jersey. Tu sproznal budúceho spoluhráča Johna Poppera.
Neskôr rok študoval na Bennington College vo Vermonte. Tam bol členom dvoch miestnych skupín: Dead Alcoholics With Boners a The Funbunnies.
V roku 1988 spolu s Johnom Popperom a Ericom Schenkmanom založili skupinu The Trucking Company, z ktorej onedlho Popper odišiel. Skupina sa neskôr premenovala na Spin Doctors.
Dňa 17. mája 1999, iba dva týždne pred vydaním albumu skupiny "Here Comes the Bride", sa Barron zobudil neschopný rozprávať. Na turné sa ho síce snažil ako speváka zastúpiť Ivan Neville, ale zakrátko museli jeho zvyšok zrušiť.
Do septembra 2001 bola skupina Spin Doctors neaktívna.
Dňa 25. júla 2005 sa oženil s Laurou Benantiovou. O rok neskôr sa rozviedli. Neskôr si vzal herečku a speváčku Lindsay Nicole Chambersovú.
Výrobca automobilov

Výrobca automobilov (iné názvy: výrobca áut, automobilový výrobca; hovorovo: automobilka) je podnik resp. závod , v ktorom sa vyrábajú automobily. 
Iné názvy.
Podnik sa označuje aj ako podnik na výrobu automobilov/áut, automobilový podnik, automobilová spoločnosť alebo automobilová firma a závod sa označuje aj ako závod/továreň na výrobu automobilov/áut, závod/továreň na automobily/autá, automobilový závod, automobilová továreň, pričom ale tie z týchto názvov, ktoré neobsahujú slovo výroba, sa občas môžu vzťahovať aj na iné podniky či závody automobilového priemyslu.
Charakteristika.
Je to jeden z podnikov v odvetví automobilového priemyslu. Veľké koncerny vyrábajú v jednej automobilke často aj viac značiek. Medzi jednotlivými automobilkami vládne ostrý konkurenčný boj, ktorý núti automobilky neustále vylepšovať svoje automobily.
Jaroslav Kmeť

Ing. Jaroslav Kmeť  (* 12. august 1971, Humenné) je slovenský manažér, odborník v oblasti informačných technológií a bývalý štátny tajomník Ministerstva dopravy Slovenskej republiky. V súčasnosti pôsobí ako generálny riaditeľ Sekcie verejnej správy na Ministerstve vnútra Slovenskej republiky.
Pracovná kariéra.
Jaroslav Kmeť v roku 1994 absolvoval inžinierske štúdium na Agronomickej fakulte Slovenskej poľnohospodárskej univerzity (SPU) v Nitre. V rámci profesionálneho pôsobenia zastával viaceré manažérske posty - pracoval napríklad ako manažér pre public sector a healthcare  v spoločnosti Hewlett-Packard pre región strednej a východnej Európy, Ruska a bývalých krajín ZSSR. Bol regionálnym riaditeľom a konateľom spoločnosti Computer Sciences Corporation pre Slovensko, Česko, Poľsko, Maďarsko a Rumunsko. Ako generálny riaditeľ tiež viedol Oracle Slovensko . Má skúsenosti v oblasti krízového riadenia, transformácie spoločnosti, obchodu a marketingu. V roku 2018 prijal ponuku ísť pracovať do štátnej správy ako generálny riaditeľ sekcie IT verejnej správy na Úrade podpredsedu vlády SR pre investície a informatizáciu (súčasné Ministerstve investícií, regionálneho rozvoja a informatizácie Slovenskej republiky). Druhého apríla 2020 vláda Slovenskej republiky na návrh ministra Andreja Doležala vymenovala Jaroslava Kmeťa za štátneho tajomníka Ministerstva dopravy Slovenskej republiky. Na ministerstve pôsobill vo funkcii štátneho tajomníka do 25. októbra 2023. Venoval sa cestnej a železničnej doprave, elektronickým a poštovým službám. Od mája 2024 pôsobí ako Generálny riaditeľ sekcie verejnej správy na Ministerstve vnútra Slovenskej republiky.
Nádej pre kone a ľudí.
V roku 2014 založil Jaroslav Kmeť spolu s manželkou Lenkou Kmeťovou občianske združenie "Nádej pre kone a ľudí" s cieľom zvýšiť povedomie o nedostatočnej legislatívnej ochrane koní a pomôcť tak týraným, zanedbaným a zneužívaným koňom. V januári 2021 tento azyl pre kone, ktorí manželia prevádzkujú na svojej súkromnej farme, poskytoval útočisko trinástim koňom a jednému poníkovi. Lenka Kmeťová, ktorá momentálne občianske združenie "Nádej pre kone a ľudí" vedie sa aktívne podieľa na boji za práva zvierat, v priebehu rokov sa jej podarilo zachrániť a následne umiestniť do dobrých podmienok desiatky koní aj iných zvierat.
Osobný život.
Jaroslav Kmeť má po otcovi Jaroslavovi Kmeťovi staršom rusínske korene a po mame Márii Kmeťovej, ktorá bola narodená v roku 1949, bulharské korene. Má dvoch súrodencov, sestru Eriku a brata Vladimíra. V roku 1997 si vzal za manželku Lenku Kmeťovú, s ktorou založil neziskovú organizáciu "Nádej pre kone a ľudí". Jaroslav Kmeť je vegetarián a amatérsky bežec.
Lykovec muránsky

Lykovec muránsky ("Daphne arbuscula") je treťohorný relikt a endemit. Vyskytuje sa len na území Muránskej planiny a prežil v nezmenenej podobe od treťohôr, cez všetky doby ľadové. Je to 10 až 30 cm vysoký vždyzelený kríček, rastúci najmä na ťažko dostupných vápencových skalných zrázoch, v nadmorskej výške od 590 do 1330 m n. m. Optimálne podmienky má na južne exponovaných otvorených alebo málo zatienených svahoch, často ho však nájdeme aj na severných svahoch, spolu v približne 35 lokalitách Muránskej planiny. Populácie majú veľkosť od 10 do 500 jedincov.
Lykovec muránsky je symbolom Národného parku Muránska planina. Je chránený zákonom a zapísaný v Červenom zozname rastlín Slovenska ako ohrozený druh. Jej spoločenská hodnota je 230 EUR.
Kvitnutie.
Kvitne od apríla až do júna, tmavoružovými (občas bielymi) prenikavo voňavými kvetmi. Listy má čiarkovité až obrátene kopijovité, na okrajoch podvinuté, na vrcholoch tupé, kožovité. Jeho plody sú nenápadné kôstkovice, kryté suchými zvyškami kalicha. Tie však vytvára len zriedka.
Tour France

Tour France je výšková budova nachádzajúca sa na predmestí Paríža Puteaux v štvrti La Défense.
Nachádza sa na brehu rieky Seina v Paríži a je po Tour Défense 2000 najvyšším bytovým domom v Île-de-France.
Slávny obyvateľ.
Pri jeho stavbe nechal spevák Gilbert Bécaud umiestniť svoj klavír pomocou žeriavu na najvyššie poschodie ešte predtým, ako bola postavená strecha.
Zoznam nemocníc v Košiciach

Toto je zoznam nemocníc a zdravotníckych zariadení v Košiciach.
We Are Not Your Kind

We Are Not Your Kind je v poradí šiestym albumom americkej metalovej skupiny Slipknot. Bol vydaný 9. augusta 2019 pod hlavičkou hudobného vydavateľstva Roadrunner Records. 
Album We Are Not Your Kind predstavuje pomyselný návrat k nu metalovým koreňom spájajúc prvky ich albumov Slipknot a . Zatiaľ čo prvá polovica albumu je čistým nu metalom, v druhej dochádza k väčšiemu experimentovaniu a je z hudobného hľadiska rôznorodejšia. Skladba A Liar's Funeral prekvapuje pomalými pasážami old-school death metalu, Red Flag zasa koketuje s thrash metalom, Spiders je zvláštna art-popová skladba, Orphan je akokeby vystrihnutá z albumu Iowa obsahujúca ťažkotonážne death metalové riffy a melodické refrény, My Pain je na druhú stranu atmosférická popová skladba ako od speváčky Bjork, Not Long for This World je alternatívnym metalom so silnou príchuťou grunge a záverečná Solway Firth spája death metal a thrash metal.
Futuracha Pro

Futuracha Pro je písmo, ktoré navrhol Odysseas Galinos Paparounis v roku 2018. Vzhľad jednotlivých písmen sa upravuje automaticky v závislosti od zadaných slov. Tvar a dizajn písma v štýle art deco boli inšpirované pohybmi švábov.
Domašská ulica (Bratislava)

Domašská ulica je ulica v Bratislave, v mestskej časti Vrakuňa.
Domašská ulica je krátka jednosmerná ulica, ktorá spája Poľnohospodársku ulicu so Železničnou vo Vrakuni. Na ulici sa nachádza len pár rodinných domov, žiadne služby ani firmy. Najbližšie zastávky mestskej hromadnej dopravy sa nachádzajú na uliciach Žitavská a Stavbárska. Pomenovaná je po vodnej nádrži Veľká Domaša.
Plamienok

Plamienok môže byť:
Jakobín

Jakobín môže byť:
Šíravská ulica (Bratislava)

Šíravská ulica je ulica v Bratislave, v mestskej časti Vrakuňa.
Šíravská ulica sa vo Vrakuni križuje len Poľnohospodárskou ulicou. Na tejto ulici sa nachádza zastávka mestskej hromadnej dopravy.
Pomenovaná je po Zemplínskej šírave. V roku 1912 bola pri tejto ulici postavená prvá maďarská škola vo Vrakuni, ktorá bola v roku 2017 zrekonštruovaná a prerobená na dializačné stredisko B. Braun Avitum s.r.o.
Bodliak na plavkách

Bodliak na plavkách je debutový album Laca Lučeniča z roku 1985 nahratý pod taktovkou skupiny Limit. Hudbu vytvoril sám Lučenič, piesne mu otextoval Kamil Peteraj a dve piesne s ním naspieval aj Peter Nagy.
Kritika.
Lučenič svojim debutovým albumom bez pochýb priniesol do slovenskej populárnej hudby dôležitý novátorský zoznam skladieb, drží sa skôr popovej vlny a nadväzuje na spoluprácu s Mirom Žbirkom. Jeho osobný prínos je však nezameniteľný. Album býva označovaný za prvý elektronický slovenský hudobný album (plné využitie syntetizátorov a seqencerov), Laco na ňom pracoval už od roku 1983. Na albume sa nachádzajú aj dve doteraz oceňované balady - „Hádanky tiel“ a „Z tých dní“.
Postriežka

Postriežka alebo nesprávne "čakaná" je individuálny spôsob poľovania, pri ktorom poľovník stojí alebo sedí v úkryte pri priechodoch zveri alebo na miestach, kde sa zver chodí pásť, a striehne na jej priblíženie, pričom poštriežkou sa rozumie aj miesto upravené na takýto spôsob lovu. Ako úkryt môže poľovník použiť ker, skupinu stromov, vopred pripravený zásed alebo záštitu či vysoký posed, na ktorom vetriaca zver poľovníka nespozoruje tak rýchlo, ako keď je na zemi. Miesto musí zaujať zavčasu, skôr, než zver prichádza na predpokladané miesto. Najvhodnejší čas na postriežku je ráno alebo večer, no možno takto poľovať aj v inom čase, v závislosti od druhu zveri, na ktorú sa poľuje.
Fakulta jaderná a fyzikálně inženýrská ČVUT

Fakulta jadrového a fyzikálneho inžinierstva (česky Fakulta jaderná a fyzikálně inženýrská ČVUT v Praze, FJFI), je jednou z fakúlt ČVUT v Prahe.
História.
Fakulta bola založená v roku 1955 ako Fakulta technickej a jadrovej fyziky, pôvodne ako súčasť Karlovej univerzity. Svoje terajšie meno získala v roku 1959, kedy bola presunutá a stala sa súčasťou ČVUT. V 60. rokoch 20. storočia na Katedre jadrovej chémie fakulty pôsobil známy český vedec a spisovateľ František Běhounek, mimo iného žiak Marie Curieovej-Skłodowskej. V rokoch 1967 - 1972 bol dekanom fakulty prof. Čestmír Šimáně, jeden z najvýznamnejších českých jadrových fyzikov, ktorý na fakulte vedecky a pedagogicky pôsobil viac než 40 rokov. 
Fakulta sa od začiatku profilovala ako špičkové vedecké pracovisko a ako elitná vzdelávacia inšitúcia po vzore známych univerzít bývalého Sovietskeho zväzu, ale aj západných pracovísk. Výuka bola stavaná na širokých teoretických prírodovedeckých základoch, ale presahujúca do moderných aplikačných oblastí, čo dovoľovalo študentom a absolventom dobre sa orientovať vo vedeckom prostredí aj praxi. Postupom času sa vyprofilovali tri hlavné smery výuky a výskumu na fakulte: matematika a matematické inžinierstvo; fyzika a fyzikálne inžinierstvo; a chemické jadrové inžinierstvo.
Štúdium a výskum.
Na fakulte sú momentálne štyri hlavné smery výuky a výskumu - k spomínaným matematickým, fyzikálnym a jadrovo chemickým zameraniam sa pridali informatické odbory. 
V bakalárskom štúdiu fakulta ponúka bakalárske štúdium v študijných programoch, ktoré zahŕňajú oblasti čistej aj aplikovanej matematiky, informatiky, fyziky a fyzikálneho inžinierstva, kvantových technológii, jadrovej chémie či rádiologickej techniky. Vo väčšine týchto špecializácii je možné pokračovať aj v nadväzujúcom magisterskom štúdiu. 
Fakulta ponúka taktiež doktorské študijné programy vo všetkých oblastiach jej špecializácie.
Pirin (rozlišovacia stránka)

Pirin môže byť:
Moje československé Vianoce

Moje československé Vianoce je štúdiový album Vaša Patejdla, ktorý 13. novembra 2020 vydalo hudobné vydavateľstvo Mapple Tree Music.
Sergej Larin

Sergej Larin (; ; * 9. marec 1956 Daugavpils, Lotyšsko - † 13. január, 2008, Bratislava) bol v Lotyšsku narodený operný spevák ruského pôvodu, žijúci na Slovensku. Jeho hlasový talent ocenili niektorí z popredných svetových dirigentov vrátane Riccarda Mutiho, Claudia Abbada, Jamesa Levina či Zubina Mehtu.
Život.
Sergej Larin sa narodil v Daugavpilse v Lotyšsku. Po ukončení štúdia francúzskej filológie v meste Gorkij a absolvovaní hlasového výcviku v Litve u litovského tenora Virgilijusa Noreika debutoval v litovskom divadle opery a baletu v roku 1981 spevom Alfreda v La Traviate. Po takmer desiatich rokoch vystúpení na rôznych sovietskych javiskách debutoval na Západe. Medzinárodná kariéra sa začala podpísaním zmluvy so Slovenským národným divadlom v roku 1988 a presťahovaním sa na Slovensko. Od septembra 1989 sa stal sólistom SND .
Potom debutoval vo Viedenskej štátnej opere. Jeho debut v Covent Garden sa uskutočnil v roku 1991, kde spieval Dona Josého v Bizetovej Carmen, zatiaľ čo Cavaradossi v Pucciniho Tosce pôsobil pri jeho debutoch v Paríži aj v Metropolitnej opere. Medzi jeho neskoršie úlohy v Metropolitnej opere patrili napríklad Don Jose v operee "Carmen", Pinkerton v opere "Madama Butterfly", Dmitrij v opere "Boris Godunov" a Don Alvaro v opere "La forza del destidestino".
Jeho skúsenosti s Borisom Godunovom sa začali postavou Blázna, ktorý ho priviedol k úlohe úskočného Šujského a nakoniec k postave Dmitrija Otrepjeva. Metropolitná opera počula jeho prvé predstavenia Pretendera pri návšteve divadla Kirova v roku 1992. V roku 1994 Sergej Larin zaspieval Dmitrija s Claudiom Abbadom na salzburskom festivale (vystúpenie bolo zaznamenané). Salzburské publikum počulo Larinovo vydanie Dona Carlosa v roku 1998. Účinkoval aj ako Calaf v produkcii Pucciniho Turandota v Číne, nahrávka videokazety sa distribuovala po celom svete.
Jeho Andrej v nahrávke Neeme Järviho Čajkovského filmu Mazepa ho umiestnil do spoločnosti Sergeja Leiferkusa, Galiny Gorchakovej, Anatolija Kotčergu a Larissy Diadkovej, najlepších post-sovietskych spevákov v 90. rokoch. Účinkoval tiež ako Sergej v Šostakovičovej Lady Macbeth Mcenského okresu.
Larin nahral niekoľko albumov ruských piesní pre značku Chandos.
Zastávky na znamenie

Zastávky na znamenie je v poradí druhý štúdiový album Laca Lučeniča, ktorý vyšiel ako jeho sólový projekt, bez hlavičky skupiny Limit. Album bol nahratý v roku 1987, autorom hudby bol Laco a štyri piesne mu zhudobnil Ivan Minárik. Textára Kamila Peteraja na tomto albume nahradili Martin Sarvaš a Daniel Mikletič. V piesni „Tak sa to má“ doplnila Laca Oľga Záblacká.
Times New Roman

Times New Roman je jedno z najpoužívanejších serifových typografických písiem. Bolo navrhnuté v roku 1931 Stanleym Morison a Victorom Lardentom pre britský denník The Times. Tvorcovia vychádzali zo staršieho písma Plantin, ktoré upravili pre lepšiu čitateľnosť a úsporu miesta.
Pre nový font sa vžilo označenie Times New Roman. Prvýkrát bolo písmo použité v denníku The Times 3. októbra 1932.
Vďaka svojej všadeprítomnosti mal Times New Roman veľký vplyv na ďalší vývoj mnohých fontov pred aj po nástupe digitálnych médií. Príkladom je písmo Georgia, ktoré má veľmi podobný rez, ale o niečo širšie serify (tiež pätky; má však "skákajúce číslice").
Hoci denník The Times font naďalej nevyužíva, je Times New Roman hojne používané pre sadzbu kníh. Najmä vďaka prijatí spoločnosťou Microsoft (font je používaný ako predvolený vo väčšine jej textových procesorov a internetových prehliadačov) sa tak stalo jedným z najpoužívanejších typografických písiem histórie.
Times New Roman je komerčný font licencovaný firmou Monotype, ktorý je možné v jeho najnovších verziách (napr. Verzia 5.x) získať iba jeho zakúpením alebo zakúpením softvéru, ktorého tvorcovia zaplatili za licencie. Staršie verzie tohto fontu (napr. verzia 2.82 z roku 2000) obsahujúce menší počet znakov je možné získať bezplatne, ale len ako freeware s obmedzenými možnosťami použitia.
Vo svete slobodného softvéru sa zvyčajne miesto fontu Times New Roman používa jeden z fontov šírených pod slobodnou licenciou, napríklad: Liberation Serif, Nimbus Roman No9 L, FreeSerif a podobne.
Okrem označenia Times New Roman sa pre toto písmo niekedy používa označenie Times Roman. Písmo Times Roman je licencované (predávané) firmou Linotype, zatiaľ čo písmo Times New Roman je licencované (predávané) firmou Monotype. Tieto dve konkurenčné písma sú prakticky úplne identické a rozdiely je možné vidieť len v nepatrných detailoch vzhľade niektorých znakov (napr. Číslica 5, alebo vo veľkom písmene S). Písmo Times New Roman dlhodobo nebolo predinštalované napr. v operačnom systéme Mac OS a naopak v ňom bolo písmo Times Roman od firmy Linotype. Až v novších verziách Mac OS X sú obe tieto písma predinštalované. Times Roman sa v mnohých aplikáciách v Mac OS dodnes používa ako predvolené serifové písmo.
TV Turiec

TV Turiec je regionálna informačná televízna stanica regiónu Turiec. Bola založená 14. februára 1996 ako obchodná spoločnosť, ktorej jediným vlastníkom je mesto Martin. Do obchodného registra bola zapísaná 18. marca 1996. Je súčasťou lokálnych televízií Slovenska LOTOS. Sídlo TVT je na ulici Moskovskej 127 v Martine.
Frances Sternhagenová

Frances Sternhagenová (* 13. január 1930, Washington, USA† 27. november 2023, New Rochelle, New York) bola americká herečka. 
Detstvo a mladosť.
Jej otcom bol John M. Sternhagen a matkou bola Gertrude Hussey. Navštevovala Madeira School a Potomac vo Virgínii. Študovala na Univerzite Vassar College v New Yorku. 
Kariéra.
V rokoch 1953 až 1954 pracovala vo Washingtonskej Arena Stage. V roku 1955 debutovala na Broadwayi ako slečna T. Muse v predstavení "The Skin of Our Teeth".
V roku 1971 si zahrala po boku Jessicy Tandy a Colleen Dewhurst v predstavení "All Over". 
V roku 1974 účinkovala v divadelnej hre "The Good Doctor", za ktorú získala ocenenie Tony a Drama Desk. V roku 1981 si zahrala v sci-fi filme "Outland", po boku Seana Conneryho. V rovnakom roku sa pripojila k natáčaniu televízneho seriálu "Cheers", kde za svoj herecký výkon získala dve nominácie na Primetime Emmy. V októbri 1983 mal premiéru film s názvom "Romantic Comedy", kde mala vedľajšiu postavu po boku Mary Steenburgen. 
Na divadelných doskách v roku 1988 stvárnila hlavú postavu v predstavení "Driving Miss Daisy". Postavu Daisy Werthan hrala dva roky, mimo divadlo Broadway. O rok neskôr (1989) stvárnila matku Farrah Fawcett vo filme "See You in the Morning". 
Menšiu rolu stvárnila vo filme "Misery" z roku 1990, podľa knižnej predlohy Stephena Kinga. 
V roku 1995 si zahrala v divadelnom predstavení filmu z roku 1949, "The Heiress". V predstavení sa objavila po boku Olivie de Havilland či Ralpha Richardsona. V rovnakom roku nahrala audio ku knihe od Stephena Kinga, "Dolores Claiborne". 
Objavila sa tiež v niekoľkých častiach televízneho seriálu "Sex v meste", v rokoch 2000 až 2002. 
Jednou z vedľajších postáv stvárnila aj vo filme "The Mist" z roku 2007.
Septicflesh

Septicflesh raz Septic Flesh je grécka death metalová skupina, ktorá vznikla v Aténach v roku 1990. 
Členovia skupiny.
Súčasní členovia
Bývalí členovia
Madeleine Stowe

Madeleine Stowe (; * 18. august 1958, Los Angeles, Kalifornia, Spojené štáty) je americká herečka. Je známa z filmov ako "Stakeout" (1987), "Revenge" (1990), "The Last of the Mohicans" (1992), "Krátke strihy" (1993), "12 opíc" (1995), "Generálova dcéra" (1999), "We Were Soldiers" (2002) či televízneho seriálu "Revenge" (2011 - 2015).
Detstvo a mladosť.
Narodila sa ako najstaršia z troch dcér v Los Angeles, v Kalifornii. Jej otec Robert Stowe bol stavebný inžinierom z Oregonu a matka Mireya, pochádza z prominentnej rodiny z Kostariky. Otec Stowovej trpel roztrúsenou sklerózou. 
Počas dospievania sa chcela stať klaviristkou a preto navštevovala hodiny klavíra. Jej učiteľ hudby bol ruského pôvodu, Sergei Tarnowsky. 
Neskôr študovala žurnalistiku na University of Sounthern California. Počas štúdia sa dobrovoľne prihlásila do divadla Solaris, kde si ju prvýkrát všimol hľadač talentov a ponúkol jej prácu v televíznych filmoch.
Kariéra.
V roku 1978 si zahrala v životopisnom filme "The Nativity" kde stvárnila postavu Márie. V roku 1981 si zahrala vo filme "The Gangster Chronicles" po boku svojho budúceho manžela Briana Bendena. Jej prelomová úloha prišla až v roku 1987 vo filme "Stakeout". Po boku Kevina Costnera a Marka Harmona si zahrala v dráme "Revenge" a v roku 1990 si zahrala po boku Jacka Nicholsona "The Two Jakes".
Hlavnú úlohu získala vo filme "Closet Land", z roku 1991, kde vystupovala po boku herca Alana Rickamana. V roku 1992 hrala postavu menom Cora Munro, vo filme "The Last of the Mohicans", kde sa objavila po boku Daniela Day-Lewisa. Jej herecký výkon bol pozitívne prijatý filmovými kritikmi. Na základe jej úspechu ju obsadil režisér Robert Altman do filmu "Short Cuts", kde stvárnila manželku Tima Robbinsa. Jej herecký výkon bol pozitívne prijatý a jedná sa o jej najuznávanejšiu filmovú rolu. Tiež bola ocenená cenou Národnej spoločnosti filmových kritikov za najlepšiu herečku vo vedľajšej úlohe, Zlatý glóbusom v kategórií Najlepšie obsadenie filmu a Coppa Volpi v rovnakej kategórií. 
V roku 1995 získala hlavnú úlohu v dráme "12 opíc", za ktorú získala nomináciu na ocenenie Saturn. O rok neskôr svoju hereckú kariéru prerušila, aby sa mohla venovať rodine. V roku 1999 sa vrátila pred kameru po boku herca Johna Travoltu vo filme "Generálova dcéra". 
V roku 2003 si zahrala vo filme "Octane", po boku hercov ako Jonathan Rhys Meyers či Mischa Barton. Vo filme stvárnila matku, ktorá sa snaží zachrániť svoju dcéru pred bizarným kultom. 
V televíznom filme "Saving Milly" z roku 2005 si zahrala ženu, ktorá trpí parkinsonovou chorobou. Vo filme sa objavil tiež herec Bruce Greenwood. V roku 2011 si zahrala v televíznom seriály "Revenge", kde stvárnila zápornú postavu Victoriu Grayson. Za svoj herecký výkon získala uznanie a nomináciu na Zlatý glóbus. Televízny seriál skončil v roku 2015 po štyroch sériách. Neskôr sa Stowová objavila v menších úlohách v televíznych seriáloch, ako napríklad "Soundtrack" (2019). 
Súkromný život.
V roku 1982 sa vydala za herca Briana Benbena. S ním má dcéru May, ktorá sa narodila v roku 1996. 
V roku 2008 odcestovala pomáhať na Haiti.
Tours Duo

Tours Duo sú dva rozostavané mrakodrapy, ktoré sa nachádzajú v 13. parížskom obvode na okraji okruhu a Ivry-sur-Seine.
Projekt počíta s celkovou veľkosťou úžitkovej plochy viac ako 108 000 m². Sídliť v ňom majú predovšetkým kancelárie, v ktorých sa bude nachádzať sídlo banky Natixis (skupina BPCE), ale tiež hotel, reštaurácia, bar s panoramatickou terasou s výhľadom na Paríž, hľadisko, obchody a zelené terasy.
Po dokončení bude veža Duo č. 1 so 180 m treťou najvyššou budovou v hlavnom meste po Eiffelova veža (324 m) a Tour Montparnasse (209 m), na rovnakej úrovni ako budúca "Tour Triangle". Celá bude dopĺňať „pás“ tvorený niekoľkými vežami a výškovými budovami nachádzajúcimi sa pri bránach hlavného mesta.
Práce na dvoch vežiach sa začali koncom marca 2017 a dokončenie je naplánované na rok 2021.
Illeana Douglas

Illeana Hesselberg ( * 25. júl 1965, Quincy, Massachusetts), známa pod menom Illeana Douglas je americká herečka, producentka, režisérka a scenáristka. 
Detstvo a mladosť.
Je dcérou učiteľky a maliara, v 70. rokoch boli jej rodičia silno ovplyvnení kultúrou hippies. Jej otec bol synom herca Melvyna Douglasa. V detstve mala dvoch starších bratov, z ktorých jeden zomrel. Vyrastala v Connecticute. Meno Illeana dostala po rumunskej princeznej. 
Kariéra.
Navštevovala divadelnú školu Neighborhood Playhouse School. V roku 1991 sa objavila v menšej úlohe vo filme "Mys hrôzy", ktorý režíroval Martin Scorsese, jej vtedajší partner. V roku 1995 si zahrala menšiu úlohu vo filme "Zomrieť pre..", po boku Nicole Kidman. 
V roku 1999 si zahrala vo filme "Ozveny mŕtvych", po boku Kevina Bacona. V rovnakom roku sa objavila v televíznom seriály "Action", za ktorý získala ocenenie Satellite. V roku 2001 bola nominovaná na ocenenie Emmy Award za jej herecký výkon v televíznom seriály "Six Feet Under". 
V rokoch 2008 až 2012 hrala v seriály pre spoločnosť IKEA, s názvom "Easy to Assemble". Seriál mal štyri série. V roku 2014 sa objavila v televíznom seriály "Welcome to Sweden", po boku Amy Poehler a Leny Olin. O rok neskôr produkovala televízny "Skinny". Objavila sa tiež v jednej z hlavných úloh v seriály. 
Súkromný život.
Od roku 1989 do roku 1997 bola partnerkou Martina Scorseseho. V máji 1998 sa vydala za Georgea Axelroda, s ktorým sa v roku 2001 rozviedla. Pár nemal žiadne deti. Je vegetariánkou.
Alexandr Petrovič Každan

Alexandr Petrovič Každan; * 3. september 1922, Moskva, RSFSR† 29. máj 1997, Washington, D. C., USA) bol sovietsko/rusko-americký historik a byzantológ židovského pôvodu, zostavovateľ známeho odborného slovníka "Oxford Dictionary of Byzantium". Je otcom matematika Davida Kazhdana.
Životopis.
Každan pochádzal z moskovskej židovskej obchodníckej rodiny. Vyštudoval pedagogickú školu v meste Ufa a Moskovskú štátnu univerzitu M. V. Lomonosova. Povojnová sovietska iniciatíva na oživenie byzantských štúdií v ruskom jazyku Každana viedla k napísaniu dizertačnej práce o agrárnych dejinách neskorej Byzantskej ríše a k záujmu o oblasť byzantológie. Napriek jeho rastúcej reputácii v tejto oblasti, ho antisemitské tendencie v Sovietskom zväze prinútili prijať nižšie pozície provinčného učiteľa (Ivanovo, 194749 a Tula, 194952). Situácia sa preňho zlepšila po Stalinovej smrti v roku 1953, keď bol prijatý na vysokú školu v meste Velikije Luki. Od roku 1956 pracoval v Historickom ústave Sovietskej akadémie vied. 
Počas svojej sovietskej kariéry bol nesmierne plodným vedcom. Publikoval celkovo viac ako 500 kníh, článkov a recenzií a jeho publikácie prispeli k rastúcej medzinárodnej prestíži sovietskych byzantských štúdií. Bol tiež autorom niekoľkých prekladov starovekých a stredovekých diel. Významnou mierou prispel aj do oblasti arménskych štúdií, najmä písaním o Arménoch, ktorí tvorili elitnú aristokratickú triedu v Byzantskej ríši. 
V roku 1975 emigroval jeho syn, matematik David Kazhdan (pôvodným menom Dmitrij Alexandrovič Každan) do USA, kde prijal miesto na Harvardovej univerzite. To Každanovej rodine prinieslo okamžitú zmenu situácie. V októbri 1978 Alexander spolu s rodinou opustil Sovietsky zväz. Odišli do Izraela, kde dostali víza na prisťahovalectvo. Vo februári 1979 pricestovali do centra pre byzantské štúdiá Dumbarton Oaks vo Washingtone, kde Každan až do svojej smrti zastával pozíciu vedúceho výskumného spolupracovníka. V Sovietskom zväze boli jeho predchádzajúce publikácie z veľkej časti stiahnuté z obehu. 
V USA naďalej písal vedecké práce v oblasti byzantológie. Jeho najväčším projektom v anglickom jazyku bol trojdielny slovník "Oxford Dictionary of Byzantium" (1991). Bol prvým referenčným dielom svojho druhu a dodnes zostáva nepostrádateľným východiskom pre všetky oblasti byzantských štúdií. Samotný Každan napísal približne 20% záznamov v slovníku. Sú podpísané jeho iniciálkami A. K. Zomrel vo Washingtone, D. C. v roku 1997. Jeho smrťou bolo prerušené jeho dielo o dejinách byzantskej literatúry. Prvý diel tejto práce, ktorý sa týka obdobia od 650 do 850, bol však publikovaný v roku 1999 a obdobie 850 až 1000 v roku 2006.
Nick Nolte

Nicholas King Nolte (* 8. február 1941, Omaha, Nebraska, USA) je americký herec a producent. Za film "Pán prílivu" bol v roku 1992 ocenený Zlatým glóbusom za najlepší mužský herecký výkon v dráme. Za rovnaký film bol nominovaný aj na Cenu Akadémie. Na Oskara bol nominovaný aj v roku 1998 za film Affliction. V oboch prípadoch však ocenenie nezískal.
Karibská oblasť

Karibská oblasť môže byť:
Karibský región

Karibský región môže byť:
Karibské ostrovy

Karibské ostrovy sú ostrovy v strednej časti Ameriky. Presná definícia nie je ustálená - Karibské ostrovy môžu konkrétne vymedzené jedným z nasledujúcich spôsobov:
Karibské ostrovy v najširšom zmysle.
Zoznam Karibských ostrovov podľa definície a):
Milan Kabina

Mgr. Milan Kabina (* 8. december 1989, Banská Štiavnica) je slovenský podnikateľ a politik. Od roku 2020 je členom predsedníctva strany KDH. Od roku 2018 je tiež poslancom mesta Banská Štiavnica v mestskom zastupiteľstve. V rokoch 20202021 bol zastupujúcim predsedom Kresťanskodemokratickej mládeže Slovenska.
Životopis.
Kabina sa narodil v Banskej Štiavnici, kde absolvoval Katolícku spojenú školu sv. Františka Assiského. Vyštudoval verejnú politiku a verejnú správu a politológiu na Fakulte politických vied a medzinárodných vzťahov Univerzity Mateja Bela v Banskej Bystrici.
Kabina založil občianske združenie OZ 89 na kontrolu transparentnosti komunálnych volieb.
V roku 2020 kandidoval v parlamentných voľbách za KDH z 11. miesta. Získal 5 965 prednostných hlasov, strana však získala len 4,7 % hlasov a do parlamentu sa nedostala.
S manželkou Veronikou v Banskej Štiavnici vybudoval v Limpacherovom dome prvý ruinbar na Slovensku. Limpacherov dom je posledným zachovaným renesančným palácovým domom v Banskej Štiavnici.
Korbel Champagne Cellars

Korbel Champagne Cellars ("Vinárske závody Korbel") je spoločnosť produkujúca víno. Od začiatku má sídlo v kalifornskom meste Guerneville, distrikt Sonoma. "Korbel Champagne Cellars" je dcérska spoločnosť firmy "F. Korbel &amp; Brothers, Inc.", ktorá bola založená v roku 1862 a poskytovala rôzne služby a produkty, napríklad stavebné drevo (anglicky "timber").
História.
Firmu Korbel Champagne Cellars založili v roku 1882 traja českí bratia František, Anton a Josef Korbel. V roku 1954 firmu kúpil potomok rodiny nemeckých imigrantov Adolph Heck. Jeho syn Gary prevzal vedenie firmy v roku 1984 a zvýšil produkciu z 150 000 na 1,3 milióna bedien ročne. V roku 2011 firma Korbel Champagne Cellars bola 12. najväčší producent vína v Spojených štátoch amerických.
Produkty.
Korbel Champagne Cellars pre svoje šumivé víno používa názov "šampanské" ako časť názvu produktu na niektorých svojich etiketách. Vychádza zo štandardného pravidla pre použitie tohto názvu podľa zákona Spojených štátov amerických. Na svojom webe firma Korbel Champagne Cellars seba nazýva "producers of fine California méthode champenoise champagnes for 139 years" (výrobca kvalitného kalifornského šampanského už 139 rokov).
Popularita.
Šumivé vína Korbel boli podávané na 9 inauguráciách prezidentov USA, naposledy v roku 2017.
Brandy firmy Korbel Champagne Cellars má tiež veľkú popularitu a predaj je najväčší v štáte Wisconsin, kde sa predá asi 28 % celkovej produkcie brandy.
Spiros Antoniou

Spiris Antoniou (* 24. október 1973, Atény, Grécko) je grécky maliar, basgitarista a spevák gréckej death metalovej skupiny Septicflesh. Spolu so svojim bratom Christos Andoniuom a Sotirisom Vayenasom stál pri jej vzniku v roku 1990.
Diskografia.
Septicflesh
Vzorka kryty
Decapitated

Decapitated je poľská Technical death metalová skupina, založená v roku 1996.
Demo 1997 (Chiki liki tu-a)

Demo 1997 je prvá demonahrávka slovenskej alternatívnej skupiny Chiki liki tu-a z Prešova. Vznikla 1. februára 1997 v Slovenskom rozhlase Prešov.
Susan Flanneryová

Susan Flannery (* 31. júl 1939, Jersey City, New Jersey, Spojené štáty) je americká herečka a režisérka.
Detstvo a mladosť.
Flanneryová sa narodila v Jersey City, v štáte New Jersey. Navštevovala školu na Manhattane a v roku 1962 získala titul BA na dievčenskej vysokej škole Stephens Collage v meste Kolumbia v Missouri. 
Kariéra.
Flanneryová započala svoju kariéru v roku 1963. O tri roky neskôr, stvárnila doktorku Lauru Spencer Horton, v televíznom seriály "Days of Our Lives". V televíznom seriály účinkovala do roku 1975. V roku 1974 prijala úlohu vo filme "The Towering Inferno", po boku Faye Dunaway, Paula Newmana či Stevea McQueena. Za svoju úlohu získala v roku 1975 ocenenie Zlatý glóbus. 
S Kirkom Douglasom a Christopherom Plummerom hrala vo filme "The Moneychangers" z roku 1976. 
V rokoch 1980 až 1981 stvárnila jednu z vedľajších úloh v televíznom seriály "Dallas". V rokoch 1987 až 2012 účinkovala v americkej telenovele s názvom "The Bold and the Beautiful". Jej úloha v telenovele bola pre dejové línie veľmi dôležitá a Flanneryová dobrovoľne po 25 rokoch účinkovania sa rozhodla zo seriály odísť. Jej postava zomrela na rakovinu pľúc. Za jej herecký výkon získala mnoho nominácii a ocenení. 
Súkromný život.
Flanneryová nebola nikdy vydatá a má adoptovanú dcéru Blaise. Patrí k herečkám ktoré si strážia svoje súkromie.
Singel 1998 (Chiki liki tu-a)

„Singel 1998“ je z prvého albumu "Nezatváraj Milan dvere", slovenskej alternatívnej skupiny Chiki liki tu-a z Prešova. Vznikol 16.-23.februára 1998 v Slovenskom rozhlase Bratislava.
Iónová sila

Iónová sila roztoku udáva účinok elektrický nábojov všetkých iónov v danom roztoku. Po rozpustení vo vode sa iónové zlúčeniny disociujú na ióny. Celková koncentrácia elektrolytov v roztoku ovplyvňuje dôležité vlastnosti, ako napríklad disociačnú konštantu alebo rozpustnosť iných solí. Iónová sila je jednou z hlavných charakteristík roztoku s rozpustenými iónmi. Môže byť udávaná v molárnej alebo molálnej koncentrácii. 
Koncept iónovej sily bol prvýkrát predstavený v roku 1921 pri popisoch aktivitných koeficientov silných elektrolytov.
Výpočet iónovej sily.
Iónová sila roztoku, I, je závislá na koncentrácii a náboji všetkých prítomných iónov v danom roztoku. Je možné ju spočítať ako 
kde jedna polovica zohľadňuje príspevok aniónov i katiónov, "c"i je molárna koncentrácia iónu "i" (v mol/l) a "z"i je náboj daného iónu. Suma zahŕňa všetky ióny prítomné v roztoku. 
Pre elektrolyty, kde každý ión má jednotkový náboj, ako sú napríklad chlorid sodný či chlorovodík, je iónová sila rovná koncentrácii soli. Avšak napríklad pre síran horečnatý, MgSO4, kde je každý ión nabitý dvakrát (Mg2+ a SO42-), je iónová sila rovná štvornásobku ekvivalentnej koncentrácie chloridu sodného:
Všeobecne teda platí, že ióny s vyšším nábojom (Ca2+, Fe3+, PO43-...) prispievajú k iónovej sile výraznejšie.
Príklad výpočtu.
Iónovú silu možno výpočítať i pre zmesi roztokov. Pre roztok 0,050 M Na2SO4 a 0,020 M KCl bude iónová sila
Neideálne roztoky.
Keďže v neideálnych roztokoch nie sú objemy aditívne, často je lepšie namiesto molárnej koncentrácie využiť molálnu koncentráciu, teda "b" (látkové množstvo látky na kilogram rozpúšťadla). V tom prípade je možné iónovú silu vypočítať ako
Viceprezident Spojených štátov

Viceprezident Spojených štátov ( "vice president of the United States") je po prezidentovi druhým najvyšším predstaviteľom Spojených štátov a podľa ústavy je predsedom ex officio Senátu Spojených štátov. Právo na hlasovanie v senáte má však iba v prípade rovnosti hlasov. V poradí nástupníctva na funkciu prezidenta je prvý, kto by v prípade neschopnosti výkonu funkcie prezidenta nastúpil na jeho miesto. Viceprezidenta volia občania Spojených štátov nepriamo spolu s prezidentom v prezidentských voľbách na 4 roky pomocou Zboru voliteľov.
V novembri 2020 bola v prezidentských voľbách zvolená na post viceprezidenta Kamala Harrisová. Do funkcie nastúpila 21. januára 2021, kedy bola inaugurovaná ako 49. viceprezidentka Spojených štátov. Stala sa prvou černoškou, juhoazijatkou a ženou na tomto poste.
Nástupníctvo.
V prípade uvoľnenia úradu prezidenta Spojených štátov sa viceprezident stáva prezidentom do konca funkčného obdobia. V prípade uvoľnenia úradu viceprezidenta Spojených štátov prezident prostredníctvom 25. dodatku ústavy menuje nového viceprezidenta s väčšinovým súhlasom Senátu a Snemovne reprezentantov.
Osoba vykonávajúca úrad prezidenta či viceprezidenta nemôže byť naturalizovaný občan Spojených štátov, musí byť narodení na území Spojených štátov. Minister vlády môže byť narodený v cudzine, ale tým mu zaniká možnosť vykonávať úrad prezidenta či viceprezidenta.
Obsadenie úradu.
Úrad viceprezidenta Spojených štátov do roku 2021 zastávali len muži. V prezidentských voľbách v roku 2008 kandidovala do tejto funkcie Sarah Palinová. Ide ešte len o druhou ženou v dejinách USA, ktorá bola nominovaná na druhý najvyšší úrad, v rámci jednej z dvoch najväčších strán. Prvýkrát sa tak stalo v prezidentských voľbách 1984, kedy za Demokratickú stranu neúspešne kandidovala na úrad viceprezidentky newyorská kongresmanka Geraldine Ferrarová (spolu s prezidentským kandidátom Walterom Mondale). Kamala Harrisová je prvou ženou zvolenou do úradu, zároveň je prvou nebielou osobou v úrade.
Žijúci viceprezidenti.
K decembru 2022 žije 6 viceprezidentov: 1 úradujúca viceprezidentka a 5 bývalí viceprezidenti:
Ggplot2

ggplot2 je balík pre vizualizáciu dát pre programovací jazyk R, ktorý bol vytvorený v roku 2005 Hadleym Wickhamom. ggplot2 je implementácia prístupu k vytváraniu grafov označovaného ako "grammar of graphics", ktorý bol popísaný Lelandom Wilkinsonom, a ktorý graf sémanticky delí na súčasti s odlišným významom, ako sú napríklad osy či vrstvy. Balík môže slúžiť ako náhrada predvoleného systému tvorby grafov v R. 
Od roku 2005 sa ggplot2 zaradil medzi najpopulárnejšie R balíky. Je vyvíjaný pod licenciou MIT, predtým GNU GPL.
Porovnanie s predvoleným systémom a inými balíkmi.
V porovnaní s predvolenou grafikou v R, ggplot2 umožňuje používateľovi pridávať, odstraňovať či meniť komponenty v grafickom znázornení dát pri vysokej miere abstrakcie. Takéto spracovanie kódu je avšak náročnejšie na výpočetný čas.
Grafické znázornenie (plot) je možné vytvoriť pomocou funkcie gplot(). Komplexnejšie grafy sú k dispozícii prostredníctvom príkazu ggplot().
Inštalácia.
Jednou z ciest získania balíka ggplot2 je inštalácia celého balíka tidyverse.
 install.packages("tidyverse")
Alternatívne je možné nainštalovať len samostatný balík ggplot:
 install.packages("ggplot2")
Prípadne vývojovú verziu z GitHubu:
 install.packages("devtools")
 devtools::install_github("tidyverse/ggplot2")
Eartha Kitt

Eartha Kitt (; * 17. január 1927, North, Južná Karolína, USA – † 25. december 2008, Weston, Connecticut, USA) bola americká speváčka, filmová, televízna a dabingová herečka, tanečnica, spisovateľka a aktivistka.
Detstvo a mladosť.
Jej matka, Annie Mae Keith bola afrického pôvodu a svojho otca nikdy nepoznala. Vyrastala u svojej tety. Po smrti jej matky vyrastala s Mamie Kitt, s ktorou sa presťahovala do Harlemu v New Yorku.
Kariéra.
Svoju kariéru začala v roku 1942 ako členka Katherine Dunham Company. V súbore zostala do roku 1948. Nahrala niekoľko piesní, ako napríklad "Let's Do It", "Champagne Taste", "C'est si bon", "Just an Old Fashioned Girl", "Monotonous", "Je cherche un homme", "Love for Sale", "I'd Rather Be Burned as a Witch", "Kâtibim", "Mink, Schmink", "Under the Bridges of Paris" a iné. Bola veľmi obľúbená pre svoj špecifický hlas.
V roku 1953 naspievala svoj najznámejší hit, "Santa Baby". O rok neskôr si zahrala v muzikáli "New Faces of 1952".
V roku 1966 stávrnila Catwoman, vo filme "Batman". V 70. rokoch 20. storočia skúšala šťastie na Broadwayi. K hudbe sa vrátila okolo roku 1984, keď naspievala pieseň "Where Is My Man".
V roku 1992 stvárnila menšiu úlohu po boku herca Eddieho Murphyho vo filme "Bumerang". Objavila sa tiež v muzikálnom predstavení "Čarodejník zo zeme Oz", kde stvárnila zlú čarodejnicu zo Západu.
V roku 2000 prepožičala svoj hlas postave menom Yzma, v kreslenej rozprávke "Vladárova nová tvár". Za svoju prácu získala ocenenie Annie. Spolupracovala aj na seriálovej verzii, za ktoré tiež získala ocenenia Daytime Emmy, v rokoch 2007 a 2008.
Súkromný život.
Bola vydatá za Johna W. McDonalda, v rokoch 1960 až 1965. Spolu mali jedno dieťa, dcéru Kitt McDonald.
Počas celého života bola Eartha Kitt obyvateľkou Connecticutu. Neskôr sa na krátky čas presťahovala do New Yorku, konkrétne Pound Ridge ale po čase sa vrátila do Connecticutu, aby bola blízko svojej dcéry a jej rodiny.
Bola silnou aktivistkou a v roku 1966 založila nadáciu Kittsville Youth Foundation, ktorá sa zaoberala znevýhodnenou mládežou v oblasti Watts, v Los Angeles. Patrila tiež k obhajcom práv LGBT a bola členkou združenia žien.
Úmrtie.
Príčinou jej úmrtia bola rakovina hrubého čreva, na ktorú zomrela 25. decembra 2008, vo svojom dome vo Westone, v štáte Connecticut.
Michal Štanceľ

Michal Štanceľ (*20. október 1921, Malý Čepčín - ✝10. februára 1989) bol slovenský a československý politik Komunistickej strany Slovenska, minister vlád ČSSR a poslanec Snemovne národov Federálneho zhromaždenia za normalizácie.
Životopis.
V rokoch 1953 - 1960 pôsobil ako námestník predsedu Slovenského úradu sociálneho zabezpečenia, medzi rokmi 1960-1963 bol námestníkom predsedu a v rokoch 1963 - 1968 predsedom Štátneho úradu sociálneho zabezpečenia. V období rokov 1968 - 1983 bol federálnym ministrom, najprv krátko do apríla 1968 ako minister bez kresla v prvej vláde Oldřicha Černíka. Bol ministrom práce ČSSR. V roku 1971 mu bol udelený Rád práce, roku 1981 Rád republiky. V rokoch 1968 - 1970 sa uvádza ako účastník zasadnutí Ústredného výboru Komunistickej strany Slovenska. 31. augusta 1968 bol kooptovaný za člena Ústredného výboru Komunistickej strany Československa.
Vo voľbách roku 1971 zasadol do slovenskej časti Snemovne národov (volebný obvod č. 124 - Zvolen I, Stredoslovenský kraj). Mandát obhájil vo voľbách roku 1976 (obvod Zvolen I) a voľbách roku 1981 (obvod Rimavská Sobota). Vo Federálnom zhromaždení zotrval do konca funkčného obdobia, teda do volieb roku 1986.